- ‘மருவு கடல்’ திருப்புகழ் பொருள்: இரணியனின் தலையும், உடலும் கிழியுமாறு, ஒப்பற்ற மாலை வேளையில் தன் விரல் நகங்களால் கிழித்துப் போட்டவர்; வலிய தனது திருவடியை ஊன்றி, மகாபலிச் சக்ரவர்த்தியை பாதாளத்தில் சிறைப்படுத்தியவர்; மூவடி மண் தானம் கொடுப்பதைத் தவிர்க்க, நீர் வார்க்கும் கமண்டலத்தின் துவாரத்தை வண்டு ரூபத்தில் அடைத்துக் கொண்ட சுக்ராச்சார்யாரின் ஒரு கண் பார்வையை கெடச் செய்தவர்; (பின்னர் சுக்ராச்சார்யார் மயிலையில் சிவனை வழிபட்டு கண் பார்வை மீண்டும் பெற்ற இடமே வெள்ளீஸ்வரர் கோயில்) திரிவிக்ரம அவதாரத்தில் உலகையே தன் பாதத்தால் அளந்தவர்;